 Xukuumadda Federaalka kmg ah iyo Dowlad goboleedka Puntland waxay isla garteen in khayraadka dabiiciga ah sida batroolka, Gaaska, macaadiinta kala duwan iwm in ay yihiin kheyraad ka dhaxeeya dhammaan ummadda Soomaaliyeed, hase ahaatee inta laga meel marinayo dharci dheeli tirka iyo qoondaynta khayraadka dalka waxaa ay labada dhinac isla garteen in ay lama huraan tahay in ay wado dadaalka baarista iyo soo saarista khayraadka dabiiciga ah ee Puntland iyadoo laga wada tashanayo heshiiska baarista iyo soo saarista khayraadka iyo qaysiga dhaqaalaha ka soo baxa markii wax soo saar la helo. 